రుక్మిణి (సినిమా)

రుక్మిణి 1997 లో రవిరాజా పినిశెట్టి దర్శకత్వంలో విడుదలైన సినిమా. ఇందులో వినీత్, రుక్మిణి, విజయకుమార్, నాగబాబు ముఖ్యపాత్రల్లో నటించారు. ఈ చిత్రాన్ని ఆదర్శ చిత్రాలయ పతాకంపై జొన్నాడ రమణ మూర్తి నిర్మించాడు. విద్యాసాగర్ సంగీత దర్శకత్వం వహించాడు.

పల్లెటూరి అమ్మాయిని పెళ్ళి చేసుకోవడం ఇష్టం లేక తన తండ్రి ఇచ్చిన మాటను తప్పించుకోలేక తన బదులు తన స్నేహితుణ్ణి పెళ్ళి చూపులకు పంపిస్తాడు ఒకతను. వాళ్ళిద్దరూ నిజంగానే ప్రేమలో పడతారు. తర్వాత ఏమి జరిగిందనేది మిగతా కథ.

తారాగణం 
 రుక్మిణిగా ప్రీత విజయ్ కుమార్
 విజయకుమార్
 వినీత్
 బండబాబుగా నాగబాబు
 వంకాయల సత్యనారాయణ
 నారాయణగా ఎం. ఎస్. నారాయణ
 బసవయ్యగా గౌతంరాజు
 శ్రీదేవి విజయ్ కుమార్

నిర్మాణం

అభివృద్ధి 
నిజజీవితంలో తండ్రీ కూతుళ్ళైన విజయ్ కుమార్, ప్రీత, శ్రీదేవి ఈ సినిమాలో తండ్రీ కూతుర్లుగా నటించారు. కీలకమైన విజయ్ కుమార్ బావమరిది పాత్రలో నాగబాబు నటించాడు. ఈ సినిమాలో చిన్న పాత్రలో నటించిన ఎం. ఎస్. నారాయణ దర్శకుడు రవిరాజా పినిశెట్టితో కలిసి కథా చర్చల్లో పాల్గొన్నాడు. ఆయన హావభావాలను గమనించిన రవిరాజా మరో సినిమా ఎం. ధర్మరాజు ఎం.ఏ చిత్రంలో హాస్యనటుడిగా అవకాశం కల్పించాడు. తర్వాత మరిన్ని చిత్రాల్లో ఆయనకు నటుడిగా అవకాశం వచ్చింది.

పాటలు 
విద్యాసాగర్ సంగీత దర్శకత్వం వహించిన ఈ సినిమాలో పాటలన్నీ సిరివెన్నెల సీతారామశాస్త్రి రచించాడు.
 గోదారి రేవులోన రాదారి నావలోన
 ఉన్నమాట నీకు
 ప్రేమ ప్రేమ చెప్పమ్మా
 బాగున్నావే ముద్దొచ్చే
 శివ శివ మూర్తివి
 మెల్లగా ఊయల ఊపే
 సరిగమ పదనిస

మూలాలు 

తెలుగు సినిమా
1997 తెలుగు సినిమాలు
ఎం.ఎస్.నారాయణ నటించిన సినిమాలు